Vispārējās tiesas (septītā palāta) 2020. gada 8. jūlija spriedums – Portugāle/Komisija
(lieta T‑38/19)
ELGF un ELFLA – No finansējuma izslēgti izdevumi – Savstarpējās atbilstības noteikumu neievērošana – Pielaidība un iecietība sodu jautājumā – Vienotas likmes finanšu korekcija – Savienībai nodarītā finansiālā kaitējuma novērtējums – Samērīgums – Tiesiskā paļāvība
1.      Lauksaimniecība – Kopējā lauksaimniecības politika – Integrētā administrācijas un kontroles sistēma konkrētām atbalsta shēmām – Samazinājumi un izslēgšanas savstarpējās atbilstības noteikumu neievērošanas gadījumā – Dalībvalstij ar nepietiekamu kontroles sistēmu piemērotā finanšu korekcija – Aprēķina bāze – Lauksaimnieki, kas nav pārbaudīti – Iekļaušana – Samērīguma principa pārkāpums – Neesamība
(Eiropas Parlamenta un Padomes Regulas Nr. 1306/2013 52. pants; Padomes Regulas Nr. 1290/2005 31. pants un Regula Nr. 73/2009; Komisijas Regulas 1122/2009 50. un 51. pants)
(skat. 72.–77. un 80.–82. punktu)
2.      Lauksaimniecība – ELGF un ELFLA finansējums – Grāmatojumu noskaidrošana – Galīgs atteikums segt konkrētus izdevumus – Uz sacīkstes principu balstītas iepriekšējas procedūras nepieciešamība
(Komisijas Regulas Nr. 908/2014 34. pants)
(skat. 93. punktu)
3.      Lauksaimniecība – ELGF un ELFLA finansējums – Grāmatojumu noskaidrošana – Atteikums segt izdevumus, kas radušies sakarā ar Savienības tiesiskā regulējuma piemērošanas pārkāpumiem – Finanšu korekcija – Fonda bezdarbības apmēra un riska pakāpes vērtējums – Attiecīgās dalībvalsts atsaukšanās uz informāciju, kas liecina, ka maksimālie zaudējumi Fondam ir mazāki, nekā zaudējumi, kas rastos, piemērojot vienotas likmes korekciju – Nepietiekama kontroles sistēma – Ietekme
(Komisijas Regulas Nr. 1122/2009 50. pants)
(skat. 97.–100. punktu)
Priekšmets
Prasība, kura ir pamatota ar LESD 263. pantu un ko tiek lūgts daļēji atcelt Komisijas Īstenošanas lēmumu (ES) 2018/1841 (2018. gada 16. novembris), ar ko no Eiropas Savienības finansējuma izslēdz konkrētus dalībvalstu izdevumus, kurus tās attiecinājušas uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA) (OV 2018, L 298, 34. lpp.).
Rezolutīvā daļa
1)
Prasību noraidīt.
2)
Portugāles Republika atlīdzina tiesāšanās izdevumus.